חוסין נ' כונס נכסים רשמי מחוז חיפה ואח' - פסקדין
מיקומך באתר: עמוד ראשי >> חיפוש פסקי-דין >> חוסין נ' כונס נכסים רשמי מחוז חיפה ואח'
חוסין נ' כונס נכסים רשמי מחוז חיפה ואח'
11307-04-10,14256-04-10
מרואן חוסין
2. רון כהנא
לאור האמור בתגובת המנהלת המיוחדת וב"כ הכונ"ר נראה כי אין מנוס מדחיית הבקשה העיקרית ובהתאמה מבוטל צו הכינוס על ההגבלות שהוטלו מכוחו.
ביום 22.5.2011 התנהל דיון בעניינם של החייבים וב"כ החייב הצהירה בשמם, כאשר החייבת נוכחת, ובעלה נעדר, בשל מחלה, כי ידוע להם כי:
"ברור לי כי אם יהיה חוב בתיק הבעל או בתיק האשה תוך 60 יום מהיום, בין חוב עבר ובין חוב שהצטבר תוך כדי ההליך, תידחה הבקשה לפשיטת רגל בשל חוסר תום לב בניהול ההליך, ללא הודעה נוספת."
למרות האמור לעיל לא השכילו החייבים למלא אחר חובתם. ביום 18.7.2011 הגישה ב"כ החייבת הודעה על סילוק פיגורים ואולם דוחות הוגשו רק עד חודש מאי 2011.
לאחר הגשת הודעת ב"כ החייב הוברר כי נותרו מחדלים, נותרו פיגורים לקופת הכינוס וכן לא הוגשו דוחות.
בתגובה משלימה מיום 14.8.2011 מודה ב"כ החייבים בפיגור בהגשת דוחות ותולה האשמה בלידת בנם של החייבים, ובחודש הרמדאן, ואולם עד כתיבת פסק דין זה לא סולקו המחדלים.
האמור נלמד מתגובת ב"כ הכונ"ר והמנהל המיוחד מימים 12.9.2011 ו – 21.9.2011.
בנסיבות אלו כאשר לא הוגשה בקשה מטעם ב"כ החייבים למתן ארכה להשלמת חובת הסרת המחדלים, משנותרו מחדלים, ולאור הצהרת ב"כ החייבים בפרוטוקול, אין מנוס ממתן פסק דין הדוחה הבקשה העיקרית ומבטל צו הכינוס על ההגבלות שהוטלו מכוחו.